**ELŐTERJESZTÉS**

*Borzavár Községi Önkormányzat Képviselő-testületének*

*2020. augusztus 27-i rendkívüli ülésére*

**Tárgy:** A szociális, gyermekvédelmi és személyes gondoskodást nyújtó ellátásokról szóló 5/2015. (II. 27.) önkormányzati rendelet módosítása

**Előadó**: Dombi László István polgármester

**Előterjesztés tartalma**: határozati javaslat

**Szavazás módja**: egyszerű többség

**Az előterjesztés készítésében részt vett**: Bereczkiné Papp Krisztina aljegyző

Pill Eszter pénzügyi osztályvezető

**Az előterjesztés előkészítésében közreműködnek**: -

Láttam:

Sümegi Attila

jegyző

Tisztelt Képviselő-testület!

Borzavár Községi Önkormányzat Képviselő-testülete a 2015. február 25-i ülésén megalkotta a szociális, gyermekvédelmi és személyes gondoskodást nyújtó ellátásokról szóló 5/2015.(II.27.) önkormányzati rendeletét (a továbbiakban: Rendelet).

A Rendeletet a képviselő-testület 2020. februári ülésén módosította.

Az Önkormányzat 2020. évi költségvetéséről szóló 2/2020.(III.2.) önkormányzati rendelet 5. mellékletének „14. Önkormányzati rendeletben rögzített szociális juttatások” című előirányzat jelenlegi teljesítésének figyelembe vételével javaslom, hogy a Rendelet 23. § (1) bekezdése kerüljön kiegészítésre az „általános iskolai jogviszonnyal rendelkező” tanulókkal.

Ezen rendelet-tervezet elfogadása esetén bővülhet a helyi támogatásban részesülő családok száma.

Kérem a T. Képviselő-testületet a rendelet-tervezet megvitatására és elfogadására.

Borzavár, 2020. augusztus 26.

Dombi László István

polgármester

**Borzavár Községi Önkormányzat Képviselő-testületének**

**…/2020. (….) önkormányzati rendelete**

**a szociális, gyermekvédelmi és személyes gondoskodást nyújtó ellátásokról szóló 5/2015. (II. 27.) önkormányzati rendelet módosításáról**

Borzavár Községi Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 1. § (2) bekezdésében, 26. §-ában, 32. § (3) bekezdésében, 45. §-ában, 132. § (4) bekezdésében kapott felhatalmazás alapján, a gyermekek védelméről és a gyámügyi igazgatásról szóló 1997. évi XXXI. törvény 18. § (2) bekezdésében, 20/C. § (9) bekezdésében, és a 29. § (1)-(2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. és 8a. pontjában meghatározott feladatkörében eljárva a következőket rendeli el:

1. § (1) A szociális, gyermekvédelmi és személyes gondoskodást nyújtó ellátásokról szóló 5/2015. (II. 27.) önkormányzati rendelet (a továbbiakban: Rendelet) 11. alcím helyébe a következő alcím lép:

***„11. Iskolakezdési tankönyvtámogatása”***

2. § A Rendelet 23. § (1)-(4) bekezdései helyébe a következő rendelkezések lépnek:

*„23. § (1) Iskolakezdési támogatásra jogosult az a borzavári állandó lakóhellyel rendelkező tanuló, aki*

*a) általános iskolai jogviszonnyal rendelkező*

*b) szakiskolai és középiskolai (gimnázium és szakközépiskola) jogviszonnyal rendelkezik,*

*c) gyógypedagógiai, konduktív pedagógiai nevelési-oktatási intézmény tanulói jogviszonnyal rendelkezik, vagy*

*d) nappali rendszerű képzésben első diplomáját szerzi felsőfokú oktatási intézményben.*

*(2) Az (1) bekezdésben nyújtott támogatás - a szülő vagy más törvényes képviselő, vagy a nagykorú tanuló által benyújtott kérelemre - adható közvetlenül a támogatott számára átadott pénzbeli ellátásként.*

*(3) Az iskolakezdési támogatás mértéke: tanulónként 10.000,- Ft*

*(4) Az iskolakezdési támogatás kifizetése közvetlenül pénzbeli támogatásként pénzben a tanulónak vagy a törvényes képviselőjének való utalással bankszámlára vagy postai utalvánnyal történik.”*

3. § Ez a rendelet 2020. szeptember 1. napján lép hatályba.

Borzavár, 2020. augusztus …..

Dombi László István Sümegi Attila

polgármester jegyző

**INDOKOLÁS**

**a szociális, gyermekvédelmi és**

**személyes gondoskodást nyújtó ellátásokról szóló**

**5/2015. (II.27.) önkormányzati rendelet módosításáról szóló**

**…./2020.(….)** önkormányzati rendelet-tervezethez

**Általános indokolás**

A rendelet módosításával bővül a tankönyvtámogatásban részesülők köre, ezáltal kedvezőbb anyagi helyzetbe kerülnek a családok, csökken az iskolakezdés költsége.

**Részletes indokolás**

**1. §-hoz:**

A tankönyvtámogatás alcím neve „Iskolakezdési támogatás” elnevezésre. A tankönyvtámogatás elnevezés okafogyottá vált, tekintettel arra, hogy a legtöbb évfolyamban az állam térítésmentesen biztosítja a tankönyveket.

**2. §-hoz:**

E szakaszban - korábbi rendelkezésekhez képest - bővítésre került a támogatásban részesülők köre az általános iskolai jogviszonnyal rendelkezőkkel, valamint a támogatás formája kizárólag pénzbeli támogatásra változott.

**3. §-hoz:**

Ez a szakasz tartalmazza a hatályba lépésre és a hatályon kívül helyezésre vonatkozó rendelkezéseket.

**Borzavár Községi Önkormányzata Képviselő-testületének**

**szociális, gyermekvédelmi és személyes gondoskodást nyújtó ellátásokról szóló**

**5/2015. (II.27.) önkormányzati rendelet módosításáról szóló**

**…./2020. (…..) önkormányzati rendelet-tervezet**

**előzetes hatásvizsgálata**

**I.**

A 2011. január 1-jétől hatályos, a jogalkotásról szóló 2010. évi CXXX. törvény (a továbbiakban: Jat.) 17. §-a szerint:

**17. §** (1) **A jogszabály előkészítője - a jogszabály feltételezett hatásaihoz igazodó részletességű - előzetes hatásvizsgálat elvégzésével felméri a szabályozás várható következményeit.** Az előzetes hatásvizsgálat eredményéről …. önkormányzati rendelet esetén a helyi önkormányzat képviselő-testületét tájékoztatni kell. **….**

**(2) A hatásvizsgálat során vizsgálni kell**

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket.

**II.**

A Borzavár Községi Önkormányzat Képviselő-testületének szociális, gyermekvédelmi és személyes gondoskodást nyújtó ellátásokról szóló 5/2015.(II.27.) önkormányzati rendelet módosításáról szóló rendelet-tervezet (a továbbiakban: Tervezet) foglaltak várható hatásai – a Jat. 17. § (2) bekezdésében foglalt elvárások tükrében – az alábbiak szerint összegezhetők.

1. **A tervezett jogszabály valamennyi jelentősnek ítélt hatása.**

E körben a Jat. szerint „különösen” a következő kategóriákat kell vizsgálni.

* 1. **A jogszabály társadalmi, gazdasági, költségvetési hatásai**

**A Tervezet társadalmi hatása:**

A Tervezetnek társadalmi hatása nincs.

**A Tervezet gazdasági és költségvetési hatása:**

A Rendelet megalkotásával az önkormányzat kiadásai emelkednek, valamint kedvezőbb anyagi helyzetbe kerülnek az általános iskolai jogviszonnyal rendelkező gyermekes családok.

* 1. **A jogszabály környezeti és egészségi következményei**

A Tervezetben foglaltaknak környezeti és egészségi következményei nincsenek.

* 1. **A jogszabály adminisztratív terheket befolyásoló hatásai**

A Tervezet többlet adminisztratív terhet nem keletkeztet.

**2. A jogszabály megalkotásának szükségessége, a jogalkotás elmaradásának várható következményei**

A Tervezet megalkotásának elmaradása jogkövetkezménnyel nem jár.

**3. A jogszabály alkalmazásához szükséges személyi, szervezeti, tárgyi és pénzügyi feltételek**

A Tervezet elfogadása esetén a rendelet alkalmazása a jelenlegi szabályozáshoz képest többlet személyi, szervezeti és tárgyi feltételt nem igényel. A pénzügyi feltételek körében megjelenő kiadási oldal fedezete biztosított.